**PROGRAM CENTRA PRE DETI A RODINY ŠTÚROVO**

**V zmysle §1 vyhlášky č. 103/2018 Z.z., ktorou sa vykonávajú niektoré ustanovenia zákona č. 305/2005 Z.z. o sociálnoprávnej ochrane detí a o sociálnej kuratele a o zmene a doplnení niektorých zákonov v znení neskorších predpisov (ďalej len „vyhláška č. 103/2018 Z.z.“)**

|  |  |
| --- | --- |
| **Kontaktná adresa, telefónne a e-mailové kontakty:** | Centrum pre deti a rodiny Štúrovo, Námestie slobody 13,  943 01 Štúrovo, č. tel. +421367511110, [www.cpdarsturovo.eu](http://www.cpdarsturovo.eu)  **Riaditeľ**: +421 905 744 182, [riaditel.sturovo@ded.gov.sk](mailto:riaditel.sturovo@ded.gov.sk)  **Sociálny pracovník**:  +421367511249, +421 907 719 568 (pohotovostný mobil pre prípad umiestniť dieťa na základe rozhodnutia súdu), [socialny.sturovo@ded.gov.sk](mailto:socialny.sturovo@ded.gov.sk)   1. **samostatná usporiadaná skupina (1.SUS):** +421 919 399 308, [info@dedsturovo.eu](mailto:info@dedsturovo.eu) 2. **samostatná usporiadaná skupina (2.SUS):** +421 919 399 305, [info@dedsturovo.eu](mailto:info@dedsturovo.eu) 3. **samostatná usporiadaná skupina (3.SUS):** +421 919 399 306, [info@dedsturovo.eu](mailto:info@dedsturovo.eu) |
| **Adresa miesta vykonávania opatrení** | Centrum pre deti a rodiny Štúrovo  Námestie slobody 13  943 01 Štúrovo | |
| **Účel Centra:** | Centrum je zariadením zriadeným v zmysle zákona č. 305/2005 Z. z. o sociálnoprávnej ochrane detí a o sociálnej kuratele a o zmene a doplnení niektorých zákonov v znení neskorších predpisov (ďalej len „zákon“) na účel vykonávania:  1, Vykonávanie opatrení dočasne nahrádzajúcich dieťaťu jeho prirodzené rodinné prostredie alebo náhradné rodinné prostredie na základe rozhodnutia súdu o nariadení ústavnej starostlivosti, o nariadení neodkladného opatrenia alebo o uložení výchovného opatrenia § 45 ods. 1, písm. a) zákona.  2, Vykonávanie opatrení na predchádzanie vzniku, prehlbovania a opakovania:  1. krízových situácií dieťaťa v prirodzenom rodinnom prostredí alebo náhradnom rodinnom prostredí,  2. porúch psychického vývinu, fyzického vývinu alebo sociálneho vývinu dieťaťa z dôvodu problémov v prirodzenom rodinnom prostredí, náhradnom rodinnom prostredí, širšom sociálnom prostredí a v medziľudských vzťahoch (§45 ods. 1 písm. c) zákona).  3, Pobytové opatrenia pre plnoletú FO, ktorou je MD po ukončení pobytového opatrenia súdu nadobudnutím plnoletosti dieťaťa § 46 ods. 1 písm. b) bod 2. zákona. | |
| **Druh vykonávaných opatrení:** | Centrum vykonáva opatrenia **pobytovou, ambulantnou a terénnou formou** (§ 45 ods. 4 písm. a) b) c) zákona).  **Opatrenia pobytovou formou sa vykonávajú:**  **1. pre dieťa**  a) na základe rozhodnutia súdu o nariadení ústavnej starostlivosti, o nariadení neodkladného opatrenia alebo o uložení výchovného opatrenia (§46 ods.1 písm. a) bod 3 zákona);  b) na základe dohody s rodičom alebo osobou, ktorá sa osobne stará o dieťa (§46 ods.1 písm. a) bod 1 zákona);  c) na požiadanie dieťaťa (§46 ods.1 písm. a) bod 2 zákona);  **2. pre plnoletú fyzickú osobu**,  ktorou je mladý dospelý po ukončení pobytového opatrenia súdu nadobudnutím plnoletosti dieťaťa (§46 ods.1 písm. b) bod 2 zákona).  **Opatrenia ambulantnou a terénnou formou sa zabezpečujú pre dieťa a mladého dospelého, výkonom pre:**  **1, Zanedbávanie (§45 ods. 1 písm. c) zákona)**   1. opatrenia na overenie situácie dieťaťa na účely určenia miery ohrozenia (§73 ods. 6 písm. a) zákona); 2. odborné metódy práce na úpravu rodinných a sociálnych pomerov dieťaťa (§11 ods. 3 písm. b) bod 2. zákona); 3. odborné metódy na podporu obnovy alebo rozvoja rodičovských zručností (§11 ods. 3 písm. b) bod 4 zákona); 4. odborné metódy na zhodnotenie situácie dieťaťa a rodiny (§11 ods. 3 písm. b) bod 5. zákona); 5. uloženie dieťaťu, rodičovi alebo osobe, ktorá sa osobne stará o dieťa, povinnosti zúčastniť sa na výchovnom alebo sociálnom programe (§12 ods. 1 písm. d) zákona); 6. uloženie maloletému dieťaťu alebo jeho rodičom povinnosti podrobiť sa sociálnemu poradenstvu alebo inému odbornému poradenstvu (§ 37 ods. 2 písm. d) zákona o rodine);   **2, Rodičovské konflikty (§ 45 ods. 1 písm. c) zákona)**   1. opatrenia pre dieťa a rodičov v rozvodových/rozchodových situáciách (§11 ods. 2 zákona); 2. odborné metódy práce na podporu riešenia výchovných, sociálnych a iných problémov v rodine a v medziľudských vzťahoch (§11 ods. 3 písm. a), b) bod 3. zákona); 3. odborné metódy na podporu obnovy alebo rozvoja rodičovských zručností (§11 ods. 3 písm. b) bod 4. zákona); 4. odborné metódy na zhodnotenie situácie dieťaťa a rodiny (§11 ods. 3 písm. b) bod 5. zákona); 5. uloženie maloletému dieťaťu alebo jeho rodičom povinnosti podrobiť sa sociálnemu poradenstvu alebo inému odbornému poradenstvu (§37ods. 2 písm. d) zákona o rodine);   **3, Výchovné problémy (§ 45 ods. 1 písm. c) zákona)**   1. odborné metódy práce na podporu riešenia výchovných, sociálnych a iných problémov v rodine a v medziľudských vzťahoch (§11 ods. 3 písm. a), b) bod 3. zákona); 2. odborné metódy na podporu obnovy alebo rozvoja rodičovských zručností (§11 ods. 3 písm. b) bod 4. zákona); 3. uloženie dieťaťu, rodičovi alebo osobe, ktorá sa osobne stará o dieťa, povinnosti podrobiť sa odbornej diagnostike v špecializovanej ambulantnej starostlivosti (§12 ods. 1 písm. b) zákona); 4. uloženie dieťaťu, rodičovi alebo osobe, ktorá sa osobne stará o dieťa, povinnosti zúčastniť sa na výchovnom alebo sociálnom programe (§12 ods. 1 písm. d) zákona); 5. uloženie maloletému dieťaťu alebo jeho rodičom povinnosti podrobiť sa sociálnemu poradenstvu alebo inému odbornému poradenstvu (§ 37 ods. 2 písm. d) zákona o rodine); 6. vykonávanie povinností uložených na zabezpečenie účelu výchovného opatrenia (§ 37 ods. 4 zákona o rodine)   **4, Sociálne poradenstvo mladým dospelým po ukončení náhradnej starostlivosti (§73 ods. 6 písm. e) zákona).**  **Rozsah hodín, počas ktorých sa v Centre pre deti a rodiny Štúrovo vykonávajú ambulantné a terénne opatrenia**:   |  |  | | --- | --- | |  |  | |  |  | | |
| **Forma vykonávania opatrení:** | **Opatrenia v centre sa vykonávajú prioritne pre klientov z okresu Nové Zámky.**  **Pobytové opatrenia súdu sa v centre vykonávajú:**   * v štyroch profesionálnych náhradných rodinách (PNR); * v troch samostatne usporiadaných skupinách (SUS);   **Ambulantné a terénne opatrenia sa vykonávajú:**   * v prirodzenom rodinnom prostredí klienta centra; * v náhradnom rodinnom prostredí klienta centra; * v prostredí utvorenom a usporiadanom v centre na výkon opatrení; | |
| **Cieľová skupina:** | **1, DIEŤA**  Maloleté deti, u ktorých sa opatreniami súdu a opatreniami sociálnoprávnej ochrany detí a sociálnej kurately realizuje :   1. ochrana práv a právom chránených záujmov detí 2. ochrana ohrozeného zdravia a života 3. eliminácia prehlbovania, opakovania porúch psychického, fyzického a sociálneho vývinu 4. zamedzenie nárastu sociálno-patologických javov   s cieľom :   * návratu dieťaťa do prirodzeného rodinného prostredia * zabezpečenia náhradnej rodinnej starostlivosti dieťaťu, ktoré nemôže byť vychovávané vo vlastnej rodine   **2, MLADÝ DOSPELÝ**  Plnoleté fyzické osoby do 25 rokov veku s obvyklým pobytom na území SR (mladý dospelý) po zániku ústavnej starostlivosti po dovŕšení plnoletosti § 18 ods. 1 písm. d) zákona č. 305/2005 Z.z. | |
| **Dôvody vylučujúce vykonávanie opatrení v centre:** | **Centrum ukončuje resp. nevykonáva opatrenia ak:**  **1, Pobytovou formou pre dobrovoľný pobyt dieťaťa**   1. centrum nevykonáva opatrenia pre dobrovoľný pobyt dieťaťa ak, nedisponuje voľným miestom v samostatne usporiadanej skupine pre dieťa, ktorému je potrebné zabezpečiť výkon opatrenia na základe dohody; 2. prednosť na obsadenie voľného miesta v samostatne usporiadanej skupine má dieťa na základe rozhodnutia súdu o nariadení ústavnej starostlivosti, o nariadení neodkladného opatrenia alebo o uložení výchovného opatrenia, pred dieťaťom na základe dohody pre dobrovoľný pobyt; 3. ak jeden z rodičov dieťaťa umiestneného v centre na základe dohody vyjadrí písomný nesúhlas s vykonávaním opatrení pobytovou formou pre dieťa;      1. dieťa umiestnené v centre na základe dohody svojvoľne opustí centrum, alebo bez udania dôvodu sa v určenom čase do centra nevráti (vychádzka, pobyt u rodiča alebo u osoby blízkej dieťaťu atď.); 2. centrum nevykonáva opatrenia pre dieťa spolu s rodičom, osobou, ktorá sa stará o dieťa, alebo pre inú blízku osobu dieťaťa; 3. ak dieťa pred umiestnením resp. už umiestnené dieťa v centre na základe dohody vykazuje rizikové sociálne správanie (agresia, šikanovanie, pre delikventné sociálne správanie, porušenie alebo signály porušenia sexuálnej identity, experimentovanie a užívanie návykových látok, poruchy správania v dôsledku užívania omamných a návykových látok); 4. centrum prijíma dieťa na základe dohody iba na pôde centra a iba v prípade bezinfekčnosti; 5. plnoletá fyzická osoba, ktorou je mladý dospelý po ukončení starostlivosti poruší podmienky písomnej dohody s centrom alebo nespolupracuje s centrom;   **2, Ambulantnou a terénnou formou**   1. ak centrum nedisponuje personálnym zabezpečením pre výkon opatrení ambulantnou a terénnou formou; 2. ak centrum nedisponuje zamestnancami s odbornou spôsobilosťou na prácu so zameraním na deti s poruchami správania. Je to dôvod vylučujúci vykonávanie opatrení na prácu s takýmito deťmi v centre. 3. miesto výkonu opatrení je vo vzdialenosti nad 30 km od centra; 4. nevykonáva opatrenia, ak je vyčerpaný fond pracovného času pre ambulantné a terénne formy; 5. nevykonáva opatrenia, ak centrum nemá zabezpečené priestorové vybavenie pre výkon ambulantnej a terénnej formy; | |
| **Celkový počet miest v centre:** | **Celková kapacita centra**: 38 miest  Z celkovej kapacity sú vyčlenené miesta pre vykonávanie opatrení pobytovou formou nasledovne:  **1. pre dieťa**  a) na základe rozhodnutia súdu o nariadení ústavnej starostlivosti, o nariadení neodkladného opatrenia alebo o uložení výchovného opatrenia   * Nám. slobody 13, Štúrovo spolu: **30 miest**;  |  |  |  |  |  |  |  |  | | --- | --- | --- | --- | --- | --- | --- | --- | | **Počet skupín a zloženie:**   * 3 samostatné usporiadané skupiny: | | | | | | | | |  |  |  |  |  |  |  | | 1. SUS - 10 miest | | | | |  |  | | 2. SUS - 10 miest | | | | |  |  | | 3. SUS - 10 miest | | | | | | |  * 4 profesionálne náhradné rodiny: **8 miest**.   **V PNR zabezpečuje starostlivosť o deti a mladých dospelých profesionálny náhradný rodič, ktorým je fyzická osoba, ktorá je zamestnancom centra.**  b) dobrovoľný pobyt pre dieťa na základe dohody s rodičom alebo osobou, ktorá sa osobne stará o dieťa, iba v prípade ak centrum nemá obsadené miesta podľa bodu a), ktoré sú pre centrum prioritné!   * Nám. slobody 13, Štúrovo: **3 miesta**  |  |  |  | | --- | --- | --- | | 1. SUS– 1 miesto |  |  | | 2. SUS– 1 miesto |  |  | | 3. SUS - 1 miesto | | |   **2. pre plnoletú fyzickú osobu**, ktorou je mladý dospelý po ukončení pobytového opatrenia súdu nadobudnutím plnoletosti dieťaťa   * Nám. slobody 13, Štúrovo: Mladí dospelí sú umiestnení na SUS.  |  | | --- | |  | | |
| **Opis vnútorných a vonkajších priestorov Centra** | Pozemok, na ktorom je centrum, je vo výmere 3740 m2, nachádzajú sa na ňom budovy Objekt č.1 a Objekt č. 2 a hospodárske budovy. Objekty sú napojené na všetky inžinierske siete. Vykurovanie a ohrev vody je zabezpečený vlastnou plynovou kotolňou. Pozemok je oplotený.  V areáli centra je detské ihrisko pre malé deti s trávnatou plochou a basketbalové ihrisko s pevnou plochou.  Budovy v roku 2004 prešli kompletnou rekonštrukciou.  **Objekt č. 1- kmeňová budova** má tri samostatné vchody, nachádzajú sa tu 2 samostatne usporiadané skupiny a kancelárie. Budova je jednopodlažná. Samostatne usporiadané skupiny majú kuchyňu, izby pre deti podľa dispozičných možností budovy, spoločenské, hygienické a skladovacie priestory.  **Objekt č. 2** je samostatná prízemná budova, nachádza sa tu jedna samostatne usporiadané skupina. Budova má samostatný vchod, kuchyňu, skladovacie, spoločenské a hygienické priestory a izby pre deti.  Pri určovaní počtu osôb v izbe určenej na spanie a vybavenia zariadeniami pre osobnú hygienu sa vychádza z Vyhlášky č. 259/2008 Z.z. Obytná plocha na jedného dieťaťa je najmenej 12 m2.  **Priestorové usporiadanie:**  Centrum má 3 samostatné usporiadané skupiny.  Z toho dve v kmeňovej budove zo samostatným vchodom (1.SUS, 2. SUS) a jedna samostatná usporiadaná skupina (3.SUS) sa nachádza v samostatnej budove v areáli centra.  Vnútorné priestory 1. samostatne usporiadanej skupiny pozostávajú z vstupnej miestnosti s predsieňou a chodbou, kuchyne so špajzou, obývacej miestnosti s jedálňou, zo 4 detských izieb (2 izby sú 3 lôžkové, 2 izby sú 2 lôžkové), kancelária zamestnancov centra, sociálne zariadenie a kúpeľňa pre chlapcov, sociálne zariadenie a kúpeľňa pre dievčatá, sociálne zariadenie pre zamestnancov a upratovacia miestnosť.  Vnútorné priestory 2. samostatne usporiadanej skupiny pozostávajú z vstupnej miestnosti s predsieňou, kuchyne so špajzou, obývacej miestnosti, jedáleň, z 5 detských izieb (2 izby sú 3 lôžkové, 2 izby sú 2 lôžkové, 1 izba je jednolôžková), kancelária zamestnancov centra, sociálne zariadenie a kúpeľňa pre chlapcov, sociálne zariadenie a kúpeľňa pre dievčatá, sociálne zariadenie pre zamestnancov a upratovacia miestnosť.  Vnútorné priestory 3. samostatne usporiadanej skupiny pozostávajú z vstupnej chodby s predsieňou, kuchyne s jedálňou, špajza, obývacej miestnosti, z 5 detských izieb (2 izby sú 3 lôžkové, 2 izby sú 2 lôžkové, 1 izba je jednolôžková), kancelária zamestnancov centra, sociálne zariadenie a kúpeľňa pre chlapcov, sociálne zariadenie a kúpeľňa pre dievčatá, sociálne zariadenie pre zamestnancov a upratovacia miestnosť. | |
| **Opis podmienok zachovania súkromia**  **Opis podmienok na osobnú hygienu** | Centrum zabezpečuje právo dieťaťa na zachovanie súkromia. Každé dieťa má dostatok priestoru pre pokojné bývanie. V izbách sú ubytovaní podľa veku a pohlavia. Každá izba má možnosť privretia dverí na zabezpečenie nerušeného nočného spánku, učenia a rozhovor s blízkou osobou. Pre úschovu svojich osobných vecí majú vlastné zatvárateľné skrinky, vlastnú poličku a nástenku s dosiahnutými úspechmi a fotkami príbuzných.  Deti majú na všetkých usporiadaných skupinách zabezpečenú osobnú hygienu v kúpeľniach so sociálnym zariadením, ktoré sú oddelené zvlášť pre chlapcov a zvlášť pre dievčatá.  Sociálne zariadenie a kúpeľňa pre chlapcov vo všetkých SUS obsahuje: 2 x uzatvárateľný sprchovací kút, 2 x umývadlo, 2 x uzatváraciu miestnosť so záchodovou misou.  Sociálne zariadenie a kúpeľňa pre dievčatá vo všetkých SUS obsahuje: 2 x uzatvárateľný sprchovací kút, 1 x vaňa, 2 x umývadlo, 2 x uzatváraciu miestnosť so záchodovou misou.  Kúpeľne sú dostatočne veľké, aby umožnili každému dieťaťu umyť sa bez prekážok v podmienkach primeraného hygienického štandardu. Sprchovacie kúty sú vybavené teplou vodou a studenou tečúcou vodou a sú uzatvárateľné z dôvodu zachovania súkromia pri sprchovaní.  V prípade potreby sa sociálne zariadenia a kúpeľne môžu uzamknúť. Službukonajúci vychovávateľ na požiadanie dieťaťa odovzdá kľúč k miestnosti.  Veková hranica detí je určená od 14 rokov. | |
| **Počet zamestnancov Centra**  **Štruktúra pracovných miest s uvedením dosiahnutého vzdelania** | Celkový počet je 34 zamestnancov centra od 01.01.2019.  Odborné činnosti a ďalšie činnosti, ktoré sú realizované **pri výkone opatrení pobytovou formou** sa vykonávajú prostredníctvom odborného tímu, ktorého členmi sú:   * **2 sociálni pracovníci** s dosiahnutým VŠ vzdelaním I. a II. stupňa v študijnom odbore sociálna práca; * **2 psychológovia** s dosiahnutým VŠ vzdelaním II. stupňa v odbore psychológia;   Odborné činnosti a ďalšie činnosti, ktoré sú realizované **pri výkone opatrení ambulantnou a terénnou formou** sa vykonávajú prostredníctvom:   * **2 asistentov sociálnej práce/ sociálnych pracovníkov** s dosiahnutým VŠ vzdelaním I. stupňa/II. stupňa v študijnom odbore sociálna práca;   a odborného tímu, ktorého členmi sú:   * **1 sociálny pracovník** s dosiahnutým VŠ vzdelaním II. stupňa v študijnom odbore sociálna práca; * **1 psychológ** s dosiahnutým VŠ vzdelaním II. stupňa v odbore psychológia.   V samostatne usporiadaných skupinách je odborná pomoc a starostlivosť zabezpečovaná 17 vychovávateľmi nasledovne:  **V 1. samostatne usporiadanej skupine**  prostredníctvom:   * **3 pedagogických zamestnancov** s dosiahnutou kvalifikáciou v zmysle Vyhlášky MŠ SR č. 437/2009 Z. z., ktorou sa ustanovujú kvalifikačné predpoklady a osobitné kvalifikačné požiadavky pre jednotlivé kategórie pedagogických zamestnancov a odborných zamestnancov, z toho 1 zamestnanca s dosiahnutým vysokoškolským vzdelaním II. stupňa, 1 zamestnanca s dosiahnutým vysokoškolským vzdelaním I. stupňa, 1 zamestnanca s dosiahnutým úplným stredným vzdelaním; * **2 pomocných vychovávateľov** s ukončeným úplným stredným vzdelaním; * **1 pomocného vychovávateľa s ekonomickou agendou** s dosiahnutým úplným stredným vzdelaním;   **V 2. samostatne usporiadanej skupine 1** prostredníctvom:   * **3 pedagogických zamestnancov** s dosiahnutou kvalifikáciou v zmysle Vyhlášky MŠ SR č. 437/2009 Z. z., ktorou sa ustanovujú kvalifikačné predpoklady a osobitné kvalifikačné požiadavky pre jednotlivé kategórie pedagogických zamestnancov a odborných zamestnancov, z toho 1 zamestnanca s dosiahnutým vysokoškolským vzdelaním II. stupňa, 2 zamestnancov s dosiahnutým vysokoškolským vzdelaním I. stupňa; * **2 pomocných vychovávateľov** s ukončeným úplným stredným vzdelaním; * **1 pomocného vychovávateľa s ekonomickou agendou** s dosiahnutým úplným stredným vzdelaním;   **V 3. samostatne usporiadanej skupine 1** prostredníctvom:   * **3 pedagogických zamestnancov** s dosiahnutou kvalifikáciou v zmysle Vyhlášky MŠ SR č. 437/2009 Z. z., ktorou sa ustanovujú kvalifikačné predpoklady a osobitné kvalifikačné požiadavky pre jednotlivé kategórie pedagogických zamestnancov a odborných zamestnancov, z toho 1 zamestnanca s dosiahnutým vysokoškolským vzdelaním II. stupňa, 1 zamestnanca s dosiahnutým vysokoškolským vzdelaním I. stupňa, 1 zamestnanca s dosiahnutým úplným stredným vzdelaním; * **2 pomocných vychovávateľov** s ukončeným úplným stredným vzdelaním;     Centrum zabezpečuje starostlivosť v profesionálnych náhradných rodinách prostredníctvom **4 profesionálnych náhradných rodičov,** ktorí sú zamestnancami centra. 1 Profesionálny náhradný rodič s dosiahnutým vysokoškolským vzdelaním II. stupňa a 3 s dosiahnutým úplným stredným vzdelaním. | |
| **Spôsob oboznámenia detí, rodičov a FO s programom Centra** | Program centra je zverejnený pri vstupe do budovy centra na nástenke a je sprístupnený na webovej stránke centra. Zodpovednou osobou za vykonanie oboznámenia je sociálny pracovník.  Pri výkone opatrení pobytovou formou sú deti, rodičia a plnoleté fyzické osoby oboznámené s programom centra pri prijatí do centra, najneskôr do 48 hodín od prijatia, prostredníctvom kompetentných zamestnancov – deti sú oboznamované vychovávateľom a psychológom, rodičia a iné plnoleté fyzické osoby sociálnym pracovníkom centra.  Mladý dospelý je oboznámený s Programom centra po dovŕšení plnoletosti a jeho záujme zotrvať v centre pri uzatvorení Dohody o poskytovaní starostlivosti mladému dospelému v centre po dovŕšení veku plnoletosti.  Dieťa je oboznamované s programom centra primerane jeho veku a rozumovej vyspelosti. S prostredím a pravidlami je oboznamované postupne, s ohľadom na jeho aktuálny emocionálny stav. Centrum napomáha adaptácii dieťaťa jasnou komunikáciou o dôvodoch umiestnenia, pomáha mu spracovať traumu z odlúčenia, pracuje so životnou históriou dieťaťa.  Rodičia alebo osoby, ktoré sa osobne starajú o dieťa alebo iné plnoleté fyzické osoby, pre ktorých sú vykonávané opatrenia ambulantnou a terénnou formou, sú oboznamované s programom centra pri podpísaní dohody sociálnym pracovníkom centra. | |
| **Odborné metódy práce s dieťaťom a jeho rodinou**  **Spôsob zapájania spolupracujúcich subjektov do odbornej práce centra**  **CPPPaP**  **CŠPP** | Práca s dieťaťom, jeho rodinou a inými plnoletými fyzickými osobami v centre predstavuje proces, v rámci ktorého sa aplikujú rôzne metódy práce.  Procesy a metódy práce s rodinou:   * **Sociálna anamnéza -** získavanie podkladov prostredníctvom anamnestického rozhovoru o rodine, jej sociálnom okolí a problémoch pre hodnotenie a následnú diagnostiku; * **Sociálne hodnotenie a diagnostika -** získanie kľúčových informácií o sociálnych problémoch rodiny a ich následnom zhodnotení prostredníctvom riadeného rozhovoru; cieľom je stanovenie adekvátnej formy pomoci, ktorá bude pre rodinu úspešná; * **Pozorovanie rodiny** - diagnostická metóda zameraná na vonkajšie prejavy a správanie rodiny; * **Návšteva odborného pracovníka v rodine** - významný zdroj diagnostických informácií a priestor pre intervenciu zamestnancov centra na prácu s rodinou; * **Psychologické sprevádzanie** - poskytnutie oporného a styčného bodu pri riešení hraničných ale aj bežných situácií v spolužití a výchove zvereného dieťaťa; * **Psychogenetický rozhovor** - je zameraný na hodnotenie životnej situácie; * **Sociálna intervencia** - priame zasahovanie do spôsobov konania členov rodiny; realizovaná prostredníctvom **plánu sociálnej práce;** * **Program rozvoja rodičovských zručností** – ide o dlhodobú systematickú prácu s rodičmi, s cieľom podporiť vzájomné citové väzby, rodičovskú zodpovednosť, rodičovské zručnosti dôležité pri starostlivosti a výchove detí; * **Rodinná konferencia** - realizuje sa na báze dobrovoľnosti, ide o metódu rozhodovania, ktorou sa dáva rodine a jej blízkym priestor samostatne hľadať riešenia situácie. Pri stanovení cieľov sa využíva **metóda SMART;** * **Sociálne poradenstvo** - podpora a pomoc rodine s cieľom priviesť ju k samostatnému, zodpovednému riešeniu vlastného problému; * **Informácia** - odovzdávanie informácií členom rodiny, ktoré môžu využiť pri riešení svojho problému; * **Distribúcia** - odporučenie rodiny k inému odborníkovi, profesionálovi, do inej organizácie, ktorá disponuje účinnými prostriedkami pomoci rodine; * **Direktívy** - prostredníctvom direktív požadovanie od rodiny, aby niečo urobila alebo obmedzila v záujme efektívnejšieho riešenia problému; * **Rady** - využívané najmä pri sprevádzaní dysfunkčnej rodiny; situačné prebratie zodpovednosti za riešenie problémov rodiny prostredníctvom rád; * **Klarifikácia** - vzájomné objasňovanie rôznych aspektov prezentovaného problému; * **Ventilácia** - vytvorenie priestoru pre rozprávanie rodiny, bezpodmienečné vypočutie a pochopenie; * **Posilňovanie** - pozitívnym posilňovaním aktivizovanie rodiny pri riešení svojho problému; * **Povzbudenie** - ocenenie rodiny za vyhľadanie odbornej pomoci, uistenie o spolupráci pri riešení problémov rodiny; * **Odradenie** - využívané v prípadoch neuvážených a urýchlených riešeniach problému; * **Interpretácia** - dopĺňanie informácií a hľadanie kauzálnych súvislostí medzi prezentovanými javmi; * **Sumarizácia** - zhrnutie doterajšej spolupráce s rodinou po určitej etape (využívaná v prípadových konferenciách); * **Tréning** - založený na učení, opakovaní a nácviku. V centre realizovaný prostredníctvom odborného tímu, najmä psychológa s cieľom odstrániť neželané formy správania, ktoré sú zdrojom napr. vzťahových problémov medzi členmi rodiny, príp. absentujú určité vzorce správania, napr. rodičovské zručnosti, kedy centrum realizuje nácvik chýbajúcej zručnosti; * **Konfrontácia** - upozorňovanie členov rodiny na rozpory v ich tvrdeniach, postojoch alebo v správaní; * **Reflexia** - signalizovanie rodine, že je vypočutá, že sú prezentované obsahy pochopené nielen z hľadiska racionality, ale aj prežívania.   **Metódy práce s dieťaťom, mladým dospelým a inou plnoletou fyzickou osobou:**   * **Individuálny rozhovor -** je základnou a zároveň najvýznamnejšou metódou v práci s detským klientom. V prostredí centra rozhovor využíva celý multidisciplinárny tím (sociálny pracovník, psychológ aj vychovávateľ). Multidisciplinárny tím za podmienok vytvorenia bezpečného prostredia využíva z hľadiska zamerania práce: * **poradenský rozhovor** – s cieľom pomôcť dieťaťu riešiť aktuálne vzniknutý problém (zameranie práce psychológa centra); * **anamnestický rozhovor –** s cieľomzískať a kategorizovať relevantné údaje z minulosti, ktoré pomáhajú vysvetliť súčasný stav. Anamnéza slúži na získanie potrebných informácií o klientovi a o jeho problémoch. Využíva sa zvyčajne v prvej fáze – prvý kontakt s klientom (rodinou); * **terapeutický rozhovor** – s cieľom pomôcť dieťaťu vyrovnať sa s aktuálne riešenou problematikou (zameranie práce psychológa centra v oblastiach ako napríklad životná história dieťaťa, vzťahová problematika a iné); * **motivačný rozhovor** – s cieľom motivovať dieťa k nájdeniu riešenia aktuálne vzniknutej situácie (zameranie práce psychológa centra v oblastiach ako napríklad zvládanie vyučovacieho procesu, výskyt výchovných problémov a iné); * **iný špecifický individuálny rozhovor** – s cieľom napĺňania aktuálnych potrieb centra (napr. príprava detí a mladých dospelých na osamostatnenie, príprava na NRS a iné). * **Projektívne interview***-* sa v práci s deťmi často využíva, sleduje rôzne prostredie a sociálne skupiny, v ktorých sa dieťa ocitá, zachytáva postoj k rodičom, škole, k detskej skupine, k zisťovaniu strachu, vnútorných konfliktov. Je postavené na princípe projekcie, t. z. prenosu - obranný mechanizmus spočívajúci v neuvedomovanom prenášaní vlastných pocitov a impulzov na druhú osobu; * **Skupinový rozhovor** - je metóda, rovnako ako individuálny rozhovor, využívaná celým multidisciplinárnym tímom. Sociálny pracovník, vychovávateľ aj psychológ využíva skupinový rozhovor s cieľom napĺňania aktuálnych potrieb centra. Sociálny pracovník v spolupráci s ďalšími členmi multidisciplinárneho tímu môže skupinový rozhovor zamerať napríklad na prípravu detí a mladých dospelých na osamostatnenie, vychovávateľ môže v spolupráci so psychológom zamerať skupinový rozhovor na riešenie výchovných problémov detí umiestnených v samostatnej skupine. * **Metóda pozorovania -** uvedomelý základný proces poznávania, prvok experimentálneho usudzovania. Na základe zaznamenaných javov sa vysloví hypotéza. Pozorovanie sa opiera o tri základné techniky:   a) priame pozorovanie  b) nepriame pozorovanie  c) nepriame pozorovanie pomocou rozhovoru (interview)  Používa sa počas vyšetrenia, alebo ako samostatná metóda. Pozorovanie je zamerané jednak na neverbálne prejavy dieťaťa, ale aj na prejavy emócií, sociálne správanie, vzťah k objektom a vzťah k sebe;   * **Play therapy (Terapia hrou)** – psychológ centra v práci s dieťaťom využíva metódu „Play therapy“ ako ekvivalent poradenského či psychoterapeutického rozhovoru, nakoľko hra je pre dieťa jedným z najprirodzenejších spôsobov vyjadrovania aktuálneho prežívania; * **Relaxácie** – psychológ centra využíva v práci s deťmi relaxačné techniky (Autogénny tréning, Jacobsonova progresívna relaxácia) s cieľom uvoľnenia stresu, napätia, či iného negatívneho prežívania; * **Hranie rolí** – multidisciplinárny tím centra využíva Role-play ako didaktickú hru, a to najmä s cieľom riešenia aktuálne vzniknutých problémov a tiež s cieľom zvýšenia sociálnych zručností detí umiestnených v centre. Počas týchto aktivít využíva aj **modelovanie situácií**; * **Názorné ukážky** – multidisciplinárny tím využíva názorné ukážky zväčša s cieľom edukácie detí vo sfére určenej potrebami centra (napríklad príprava detí a mladých dospelých na osamostatnenie); * **Vhľad a sebaexplorácia** – využívaná na porozumenie sebe, vzťahom okolo seba; * **Klarifikácia -** vedomá analýza problému, s cieľom odlíšiť podstatné od nepodstatného, hľadať príčiny problému (direktívna - analýzu realizuje psychológ, nedirektívna - analýzu realizuje klient); * **Konfrontácia** – psychológ upozorňuje klienta na rozdiely a rozpory v jeho tvrdeniach, správaní, v chápaní seba i iných. Klient s poradcom sa však môžu dostať aj do vzájomnej konfrontácie, keď každý z nich zastáva iné internalizované stanovisko; * **Komparácia -** predstavuje porovnanie dvoch alebo viacerých pohľadov, názorov (detstvo verzus dospelosť, realita verzus predstava).   Centrum pravidelne komunikuje a spolupracuje s **orgánom sociálnoprávnej ochrany detí a sociálnej kurately, obcou, prípadne akreditovanými a inými subjektmi**, ktoré v predchádzajúcom období participovali na poskytovaní pomoci rodine pri sanácii rodiny – má aktuálne informácie o podmienkach v rodine, spolupracuje na zabezpečení rodinného prostredia pre deti formou sanácie biologickej rodiny, príp. zabezpečením náhradnej rodinnej starostlivosti.  Centrum v spolupráci s orgánom sociálnoprávnej ochrany detí a sociálnej kurately a obcou vypracováva plán sociálnej práce. Využíva odborné metódy sociálnej práce, pri plánovaní využíva metódu prípadových konferencií. Vytvára podmienky na realizáciu prípadovej konferencie v čase do 2 týždňov od príchodu dieťaťa do zariadenia s cieľom vypracovania plánu sociálnej práce za účelom podpory rodiny a skrátenia času pobytu dieťaťa v zariadení. Na základe jej záverov a tiež výsledkov komplexnej odbornej diagnostiky vypracováva individuálny plán rozvoja osobnosti dieťaťa. Do plánovania aktívne zapája dieťa a jeho rodinu alebo osobu blízku dieťaťu.  Pri zabezpečení ďalších odborných činností, najmä za účelom dosiahnutia priaznivého psychického, fyzického a sociálneho vývinu dieťaťa, centrum spolupracuje s centrom pedagogicko-psychologického poradenstva a prevencie, špeciálno-pedagogickou poradňou, školskými a zdravotníckymi zariadeniami.  **Centrum pedagogicko - psychologického poradenstva a prevencie (CPPPaP** Turecká č. 35,  940 01 Nové Zámky) poskytuje súčinnosť v oblastiach:   * poskytuje komplexnú psychologickú, špeciálno-pedagogickú, diagnostickú, výchovnú, poradenskú a preventívnu starostlivosť deťom okrem detí so zdravotným postihnutím najmä v oblasti optimalizácie ich osobnostného, vzdelávacieho a profesijného vývinu, starostlivosti o rozvoj nadania, eliminovania porúch psychického vývinu a porúch správania.   **Centrum špeciálno-pedagogického poradenstva (CŠPP Lipová 6, 943 01 Štúrovo)** poskytuje odbornú pomoc v oblastiach:   * Psychologickej starostlivosti - poskytujú psychologickú diagnostiku a rediagnostiku (napr. jednotlivých kognitívnych schopností ako intelektu, pamäte, reči, pozornosti). * Špeciálno-pedagogickej starostlivosti - uskutočňujú špeciálno - pedagogickú diagnostiku a rediagnostiku vývinových porúch, navrhujú postupy a spôsoby optimálneho rozvoja osobnosti detí a mládeže so špeciálnymi výchovno-vzdelávacími potrebami, prehodnocujú vhodnosť špeciálneho vzdelávania a navrhujú odporúčania zariadeniu pri práci s mal. deťmi. v záujme ich spoločenského a pracovného uplatnenia | |
| **Plánovanie a vyhodnocovanie výchovnej činnosti v samostatne usporiadaných skupinách**  **Rozsah hodín na vykonávanie opatrení ambulantnou a terénnou formou** | Výchova (edukácia) je súčasť výchovnej skutočnosti, činnosť smerujúca k získaniu a zdokonaleniu schopností a vlastností človeka. Výchova je pôsobenie na procesy ľudského učenia a socializácie s cieľom premeny človeka po všetkých stránkach – telesnej, duševnej aj duchovnej.  Výchovu počas pobytu v Centre vykonávajú v samostatnej usporiadanej skupine vychovávatelia v spolupráci s  pomocnými vychovávateľmi a odborným tímom centra. V profesionálnych náhradných rodinách výchovný proces zabezpečujú profesionálni náhradní rodičia v spolupráci s odborným tímom Centra.  Výchova detí je plánovaná a vyhodnocovaná v Pláne výchovnej práce s dieťaťom, ktorý tvorí súčasť IPROD-u. Vyhodnocuje sa mesačne na skupinovej porade komplexné vyhodnotenie plánov výchovnej práce s dieťaťom je realizované polročne. Na výchove detí sa podieľajú aj rodičia (ak nemajú rodičovské práva odobraté súdom), príbuzní a osoby blízke dieťaťu prostredníctvom Plánu činnosti pre rodinu, ktorý vychovávateľ odovzdáva rodičovi resp. inej blízkej osobe pri odchode dieťaťa na pobyt mimo detský domov.  Vychovávatelia zastupujú rodičov vo výchove detí budovaním kladného vzťahu k dieťaťu založenom na 4 základných prvkoch: vzájomný rešpekt - spoločná zábava - povzbudzovanie - vyjadrovanie citu k dieťaťu. V rámci pravidelných komunitných stretnutí s deťmi v samostatne usporiadaných skupinách riešia aktuálne otázky týkajúce sa v oblastiach: správania, vzdelávania, záujmovej činnosti, socializácie a upevňovania vzťahov s biologickou rodinou.  Výchovný proces vychádza z dodržiavania psychohygienického hľadiska a rozdelenia výchovno-vzdelávacích aktivít s efektívnym využitím voľného času zapracovaného v systematickom režime dňa so zameraním na zdravý životný štýl, športové aktivity, pestovanie estetického cítenia u detí, podporu ich talentu, prevenciu, rozvoj manuálnych zručností a finančnej gramotnosti, ktorý je plánovaný spolu s deťmi a vyvesený na viditeľnom mieste na samostatnej usporiadanej skupine.  Výchovné pôsobenie smerujeme k emocionálnemu naplneniu dieťaťa vychádzajúc z jeho individuality a mentálnej úrovne, pričom kľúčových prvkom výchovného procesu je individuálny prístup, názornosť, systematickosť, pozitívny príklad a reálny zážitok zo životných skúseností ako aj praktických zručností rodinného života.  Psychológovia centra v rámci výchovnej činnosti realizujú:   * **Sociálno-psychologické výcviky (SPV)**   Cieľom výcviku je podpora sebareflexie, poskytnutie spätnej väzby v súvislosti s prehodnotením vlastného správania, hlbšie porozumenie vlastnému prežívaniu a emóciám. Maloleté deti v rámci SPV majú možnosť prežiť, natrénovať alebo zvnútorňovať si niektorú z efektívnych foriem komunikácie, správania, zručností, prípadne osvojiť si techniky efektívneho zvládania záťažových situácií, učiť sa sebapoznávaniu, zvyšovať citlivosť k neverbálnym prejavom správania, posilňovať schopnosť seba vyjadrovania, schopnosť asertivity a empatie. Intenzitu a počet skupinových sedení si psychológovia centra stanovujú na základe potrieb detí v pláne psychologickej starostlivosti.   * **Preventívne programy**   Preventívne programy sú zamerané na podporu a ochranu psychického a fyzického zdravia detí. V rámci prevencie dochádza k osvete v danej problematike, účinnému vzdelávaniu, vzájomnému ovplyvňovaniu a podnecovaniu detí k žiaducemu správaniu. Prevencia sa realizuje v centre minimálne dvakrát ročne so zameraním na protidrogovú tematiku a na predchádzanie rizikovému sexuálnemu správaniu. V prípade potreby sa uskutočňujú preventívne aktivity aj s iným zameraním ako napr. kyberšikana, rizikové správanie v spoločnosti, gamebling a pod. Tieto programy sú realizované rôznymi formami - individuálne alebo skupinové sedenia. V rámci prevencie sa v centre organizujú aj prednášky externých odborníkov, napr. so zástupcami občianskych združení, policajného zboru, z oblasti medicíny a pod. Jednotlivé preventívne aktivity majú výchovný a vzdelávací charakter a predchádzajú vzniku sociálno-patologických javov v spoločnosti.  Výchovná činnosť samostatnej skupiny v centre sa vykonáva v súlade s nastaveným denným režimom:   * 06.00 – 7.15 - budíček, osobná hygiena, raňajky, upratanie izieb, odchod do školských zariadení * 11.30 – 14.00 - príchod detí zo škôl, obed * 12.00 – 14.00 - odpočinok, individuálne rozhovory s deťmi * 14.00 – 16.00 - príprava na vyučovanie * 16.00 – 18.00 - voľnočasové aktivity, príprava olovrantu, večere, * 18.00 – 18.30 - večera * 18.30 – 19.00 - služby, komunita - vyhodnotenie dňa * 19.00 -20.00 - večerná hygiena * 20.00 – večierka detí do 9 rokov veku * 21.00- večierka detí od 10 do 15 rokov veku * 22.00 - večierka detí nad 15 rokov veku.   Centrum ponúka po dohode úradom určitý rozsah hodín pre vykonávanie opatrení ambulantnou a terénnou formou, ktoré sú presne určené podľa jednotlivých vykonávaných opatrení.  Opatrenia ambulantnou a terénnou formou sa vykonávajú počas stránkových dní nasledovne:   |  | | --- | | **Hodiny pre klienta CDR** |  |  |  |  | | --- | --- | --- | | **Pracovné dni** | **Výkon opatrení ambulantnou formou** | **Výkon opatrení terénnou formou** | | **Pondelok** | **8:30–12:00** | **13:00–15:00** | | **Utorok** | **\_** | **10:00-16:00** | | **Streda** | **9:00-12:00** | **13:00-15:00** | | **Štvrtok** | **\_** | **10:00-16:00** | | **Piatok** | **8:30-12:00** | **\_** |   **\***  **Platné od 01.04.2019.**  Výkon opatrení ambulantnou a terénnou formou zahŕňa prípravu, presun, spracovanie dokumentácie a obedňajšiu prestávku.  Ak si to výkon opatrenia vyžaduje, zamestnanec môže zabezpečiť jeho realizáciu aj v dňoch pracovného pokoja na základe príkazu zamestnávateľa alebo s jeho súhlasom nad rozvrh prevádzkového času.  Ambulantné opatrenia sú vykonávané v prostredí  centra, na adrese:  Nám. slobody č. 13, 943 01 Štúrovo  Terénne opatrenia sú vykonávané v prirodzenom rodinnom prostredí klienta centra alebo v náhradnom rodinnom prostredí klienta centra. | |
| **Tvorba a vyhodnocovanie čiastkových plánov IPROD** | Za účelom dosiahnutia priaznivého psychického, fyzického a sociálneho vývinu dieťaťa sa v centre vypracováva pre každé umiestnené dieťa na základe rozhodnutia súdu o nariadení ústavnej starostlivosti, o nariadení neodkladného opatrenia alebo o uložení výchovného opatrenia **Individuálny plán rozvoja osobnosti dieťaťa.**  Prvým nevyhnutným predpokladom pre jeho tvorbu je komplexná odborná diagnostika - pedagogická, psychologická a sociálna, ktorá vychádza z dostupných diagnostických správ a internej diagnostiky, realizovanej v spolupráci odborného a výchovného tímu. Jej výstupom je identifikovanie silných stránok a rozvojových potrieb klientov v jednotlivých oblastiach a odporúčania pre konkrétne úlohy vedúce k napĺňaniu týchto potrieb.  Stanovenie hlavného cieľa sa odvíja zo záverov prípadovej konferencie, ktorá sa realizuje do 2 týždňov od prijatia dieťaťa do centra za účasti dieťaťa – s ohľadom na jeho vek a rozumovú vyspelosť, jeho rodiny/blízkych osôb, zamestnancov centra - psychológ, vychovávateľ, príp. profesionálny náhradný rodič, zamestnancov orgánu sociálnoprávnej ochrany detí a sociálnej kurately a samosprávy, prípadne iných zainteresovaných osôb.  **Individuálny plán rozvoja osobnosti dieťaťa** predstavuje súbor čiastkových plánov vykonávania odborných činností v centre, jeho obsahom je:   * **Plán sociálnej práce,** * **Plán výchovnej práce s dieťaťom,** * **Hlavné úlohy psychologickej činnosti psychológa centra.**   **Individuálny plán rozvoja osobnosti dieťaťa obsahuje:**   * cieľ odbornej práce s dieťaťom, jeho rodinou alebo osobou, ktorá sa osobne stará o dieťa, a ďalšími fyzickými osobami, ktorý určí orgán sociálnoprávnej ochrany detí a sociálnej kurately a centrum spoločne, * kontaktné údaje zamestnanca, ktorý koordinuje plnenie úloh individuálneho plánu rozvoja osobnosti dieťaťa v centre, * kontaktné údaje zamestnanca orgánu sociálnoprávnej ochrany detí a sociálnej kurately, ktorý vedie a koordinuje plnenie plánu sociálnej práce s dieťaťom.   Cieľ plánu sociálnej práce s dieťaťom orgánu sociálnoprávnej ochrany detí a sociálnej  **Plán sociálnej práce obsahuje:**   * mieru ohrozenia dieťaťa a ak sa centrum podieľalo na určení miery ohrozenia dieťaťa, opis postupu určenia miery ohrozenia dieťaťa centrom, * zhodnotenie situácie dieťaťa a jeho rodiny, * spolupracujúce subjekty na tvorbe plánu sociálnej práce, ak sa na tvorbe plánu sociálnej práce podieľali, * ciele sociálnej práce v centre, * konkrétne úlohy na dosiahnutie cieľov:   + centra,   + orgánu sociálnoprávnej ochrany detí a sociálnej kurately,   + plánu sociálnej práce s rodinou orgánu sociálnoprávnej ochrany detí a sociálnej   kurately,   * + obce, akreditovaného subjektu, ak sa podieľajú na plnení plánu sociálnej práce,   + ďalších osôb, ak boli v pláne určené úlohy pre tieto osoby, * kritérium hodnotenia splnenia alebo úlohy a termín prehodnotenia úlohy, * výsledok prehodnotenia plnenia úloh, * výsledok prehodnotenia miery ohrozenia dieťaťa,   Najmenej rok pred dovŕšením plnoletosti dieťaťa je súčasťou plánu sociálnej práce **Plán prípravy na osamostatnenie sa mladého dospelého**. Plán sa tvorí v spolupráci a za prítomnosti mladého dospelého, s prihliadnutím na konkrétne plány individuálne. Plán prípravy na osamostatnenie sa mladého dospelého sa 1 x polročne vyhodnocuje a aktualizuje v prípade zmien a plánov mladého dospelého.  Ak sa vykonávanie pobytového opatrenia v centre skončí nadobudnutím plnoletosti dieťaťa a na jeho žiadosť centrum pokračuje v poskytovaní starostlivosti, príprava na osamostatnenie sa realizuje prostredníctvom **Plánu osamostatňovania sa mladého dospelého**, ktorého súčasťou je aj predpokladaný spôsob zabezpečenia si ďalšieho bývania  Ďalším čiastkovým plánom individuálneho plánu rozvoja osobnosti dieťaťa je **Plán výchovnej práce s dieťaťom**.  Dieťa s ohľadom na jeho vek a rozumovú vyspelosť je zapájané do tvorby a vyhodnocovania plánu výchovnej práce, dostáva priestor na diskusiu o opatreniach, ktoré sa ho týkajú. **Úlohy vyplývajúce z plánu výchovnej práce sú pravidelne 1 x mesačne vyhodnocované za účasti všetkých vychovávateľov samostatnej skupiny, sociálnych pracovníkov a psychológa.** Plán výchovnej práce s dieťaťom obsahuje reálne a konkrétne ciele, ktoré zodpovedajú schopnostiam,  záujmom a potrebám dieťaťa.  Jednou zo súčastí individuálneho plánu rozvoja osobnosti dieťaťa sú aj **Hlavné úlohy psychologickej činnosti psychológa** centra. Psychológ centra vykonáva psychologickú činnosť **v troch fázach**, pričom každá z nich má svoje osobité hlavné úlohy.   * **Prvá fáza** sa viaže k procesu **prijatia a adaptácie klienta**. V tomto období psychológ poskytuje dieťaťu psychologickú intervenciu, ktorá je vykonaná **do 48 hodín od jeho prijatia do zariadenia**. Dôraz kladie na podporu, stabilizáciu a skríning aktuálneho emočného stavu. V priebehu prvých troch mesiacov sa realizuje skríning najmenej dvakrát mesačne prostredníctvom odborných metód - rozhovorom s klientom, vychovávateľom, pozorovaním alebo inými psychologickými metódam a technikami. **Do troch mesiacov od prijatia dieťaťa do centra sa realizuje vstupná psychodiagnostika**. Výstupom činnosti je psychologická diagnostická správa, záznam o procese adaptácie a plán psychologickej starostlivosti o klienta. * **V druhej fáze**, **po uplynutí obdobia troch mesiacov od prijatia dieťaťa**, psychológ realizuje **periodickú psychodiagnostiku**, u dieťaťa mladšieho ako jeden rok raz mesačne, u dieťaťa od jedného do troch rokov každé tri mesiace.   **Psychologická starostlivosť je realizovaná individuálnou a skupinovou formou. Individuálna práca** je zabezpečovaná minimálne raz mesačne prostredníctvom skríningu aktuálneho psychického a emočného stavu a psychologického poradenstva.  **Skupinová práca** spočíva v sociálno-psychologických výcvikoch vykonávaných raz mesačne. Polročne sú realizované preventívne programy zamerané na zamedzenie užívania návykových látok a prevenciu sexuálneho zneužívania. Psychologická starostlivosť je poskytovaná aj mladým dospelým v centre.   * **Tretia fáza** sa viaže na obdobie po odchode klienta zo zariadenia, kedy je poskytovaná psychologická starostlivosť mladému dospelému na základe jeho žiadosti.   Pre dieťa umiestnené v centre na základe **dohody s rodičom alebo osobou**, ktorá sa osobne stará o dieťa sa v centre vypracováva **Plán vykonávania opatrení pobytovou formou**, ktorý obsahuje:   * mieru ohrozenia dieťaťa a ak sa centrum podieľalo na určení miery ohrozenia dieťaťa, opis postupu určenia miery ohrozenia dieťaťa centrom, * zhodnotenie situácie dieťaťa a jeho rodiny, * spolupracujúce subjekty na tvorbe plánu sociálnej práce, ak sa na tvorbe plánu sociálnej práce podieľali, * ciele sociálnej práce v centre, * konkrétne úlohy na dosiahnutie cieľov:   + centra vrátane metód sociálnej práce (aj úlohy psychologickej činnosti),   + orgánu sociálnoprávnej ochrany detí a sociálnej kurately,   + obce, akreditovaného subjektu, ak sa podieľajú na plnení plánu sociálnej práce,   + ďalších osôb, ak boli v pláne určené úlohy pre tieto osoby, * kritérium hodnotenia splnenia alebo úlohy a termín prehodnotenia úlohy, * výsledok prehodnotenia plnenia úloh, * výsledok prehodnotenia miery ohrozenia dieťaťa, * ďalšie rozhodujúce skutočnosti.   Pri výkone **opatrení ambulantnou a terénnou formou** centrum vypracováva **Plán vykonávania opatrení ambulantnou alebo terénnou formou**.  Obsahom plánu sú:   * odborné metódy práce a podrobnosti ich vykonávania, * rozsah vykonávaných metód vyjadrený v osobohodinách, * označenie a pracovné zaradenie zamestnanca centra, ktorý zodpovedá za vykonávanie opatrení, * počet zamestnancov, ktorí sa podieľajú na vykonávaní opatrení, * dôvody ukončenia vykonávania odborných činností, * spôsob a časový harmonogram priebežného a záverečného hodnotenia vykonávania opatrení v centre. | |
| **Podmienky pre záujmovú, športovú, kultúrnu a rekreačnú činnosť**  **Prejavovanie náboženského vyznania a viery** | Záujmová, športová, kultúrna a rekreačná činnosť je zabezpečovaná prostredníctvom krúžkov, voľno-časovými aktivitami, jednodňovými a viacdňovými výletmi, aktívnou účasťou na športových hrách a podujatí mesta. Deti sa zúčastňujú letných a zimných táborov, divadelných predstavení, koncertov a všetkých kultúrnych podujatí organizovaných mestom Štúrovo.  Každé dieťa má právo na rozvoj svojho talentu a schopností. Záujmová činnosť je súčasťou vzdelávania dieťaťa. Záujmová činnosť je poskytovaná na základe dohody medzi Centrom a umeleckou školou, základnou školou, športovým klubom, turistickým oddielom atď. V dohode sa uvádza okrem platby aj spôsob premiestňovania sa dieťaťa na krúžok, sprevádzanie dospelou osobou a spôsob odovzdávania informácií .  Rekreačná činnosť je deťom poskytovaná v čase letných a zimných prázdnin podľa finančných možností Centra.  Kultúrna činnosť je zabezpečovaná v Centre, v iných zariadeniach obdobného charakteru a v spoločenských zariadeniach.  Duchovné potreby detí sa zabezpečujú podporou rôznych náboženských aktivít. Deti majú možnosť slobodného výberu vierovyznania. Počas sviatkov sú deti v Centre vedené k dodržiavaniu tradícií spojených so sviatkami Vianoc, Veľkej noci a pod. | |
| **Zabezpečenie zdravotnej starostlivosti** | Zabezpečenie zdravotnej starostlivosti v Centre je zabezpečované na základe aktuálne vzniknutých zdravotných problémov.  Prijatím maloletého do Centra, vzniká Centru povinnosť zabezpečiť maloletému vstupnú lekársku prehliadku poskytovateľom zdravotnej starostlivosti.  Deti v Centre sa pravidelne zúčastňujú preventívnych prehliadok u pediatra a stomatológa.  Deti v Centre z dôvodu preventívnych prehliadok a vzniknutých zdravotných problémov v rámci Štúrova navštevujú nasledovné ambulancie:  Pediater:  MUDr. Katarína Ulahelová , Jesenského 105/85, 943 01 Štúrovo  Stomatológ:  MUDr. Gabriel Sólya, Jesenského 105/85, 943 01 Štúrovo  MUDr. Katarína Szabóová, Jesenského 105/85, 943 01 Štúrovo  Očná ambulancia:  MUDr. Ivana Janáková, Záhradnícka 4, 943 01 Štúrovo  Kožná ambulancia:  MUDr. Mgr.Peter Frey PhD., Jesenského 105/85, 943 01 Štúrovo  Nosno-ušno-krčná ambulancia:  MUDr. Richard Hudák, Jesenského 105/85, 943 01 Štúrovo  Gynekologická ambulancia:  MUDr. Gabriela Ikrényiová, Jesenského 105/85, 943 01 Štúrovo  Na absolvovanie ďalších potrebných špecializovaných odborných vyšetrení je potreba cestovania mimo sídla Centra. Centrum využíva nasledovné ambulancie odborných lekárov v Nových Zámkoch, Šahách, Komárne a v Leviciach.  Detský psychiater:  MUDr. Iveta Sütoová, Ľ. Štúra 3514/18, 940 60 Nové Zámky  Neuropsychiater, neurológ :  MUDr. Gábor Póczik, F. Rákócziho II. 587/2, 936 01 Šahy  Neurológ:  MUDr. Eva Hanáčková, Senný trh 799/6, 945 05 Komárno  Imunoalergologická ambulancia:  MUDr. Monika Kolejáková, Janka Kráľa 3, 940 81 Nové Zámky  Kardiológ:  MUDr. Roman Haramia, Slovenská 2323/11, 940 52 Nové Zámky  Detská gastroenterológia:  MUDr. Eva Polomová, Andovská 9, 940 53 Nové Zámky  Logopedická starostlivosť:  PaeDr. Zita Zmetáková, Petöfiho 22, 943 01 Štúrovo  Zdravotná starostlivosť o deti v PNR je zabezpečená v spolupráci s centrom, poskytuje sa prioritne v mieste bydliska PNR, podľa dostupnosti odborných lekárov.  Starostlivosť počas ochorenia dieťaťa: deti k lekárovi sprevádza vychovávateľ/PNR. Lieky pre dieťa zabezpečuje službukonajúci vychovávateľ/PNR.  Pobyt dieťaťa v zdravotníckom zariadení: hospitalizáciu dieťaťa organizuje službukonajúci vychovávateľ/PNR. O hospitalizácii sa vedie záznam v Knihe denného hlásenia. Vychovávatelia sa počas hospitalizácie dieťaťa pravidelne telefonicky zaujímajú o jeho aktuálny zdravotný stav.  Administratívna agenda: záznam o pravidelnom podávaní predpísaných liekov a počas choroby sa vedie v Knihe denného hlásenia a v záznamoch o podávaní liekov. Evidenciu liekov v prípade nevoľnosti z lekárničky vedú vychovávatelia. | |
| **Zabezpečenie školskej dochádzky a prípravy na povolanie ( deti /MD)** | Každé dieťa, ktoré je prijaté do Centra má zabezpečené vzdelávanie v systéme materských, základných, stredných a vysokých škôl.  Vzdelávanie pre deti Centra sa zabezpečujú prednostne v mieste pôsobenia Centra. Mimo deti študujú v prípadoch, ak nie je obdobná škola v mieste pôsobenia Centra, resp., PNR, alebo je to v najlepšom záujme dieťaťa.  MATERSKÉ ŠKOLY:  Deti Centra majú zabezpečenú návštevu v materských škôlkach na adrese: Lipová 2, Štúrovo s vyučovacím jazykom maďarským a na adrese: **Družstevný rad č. 22, Štúrovo s vyučovacím jazykom slovenským.**  ZÁKLADNÉ ŠKOLY:  Základné školy pre maloleté deti sú k dispozícií na ulici Adyho č.6, v Štúrove. Na jednej ulici sú zvlášť Základná škola s vyučovacím jazykom maďarským a Základná škola s vyučovacím jazykom slovenským.  Špeciálna základná škola s vyučovacím jazykom slovenským a maďarským, ktorá je najviac navštevovaná sa nachádza neďaleko Centra na adrese Lipová 6, Štúrovo.  STREDNÉ ŠKOLY:  Deti Centra majú možnosť pokračovať štúdiu na stredných školách v Štúrove na škole - Stredná odborná škola, Sv. Štefana 81. Na škole je voliteľné trojročné štúdium v odboroch technického zamerania, odbor služieb, alebo štvorročné štúdium sa konči maturitou v učebných odboroch administratívneho a technického zamerania.  **Po úspešnom ukončení štúdií v týchto odboroch deti získajú výučný list a vysvedčenie o maturitnej skúške a majú možnosť zvýšiť si svoju kvalifikáciu na vysokých školách alebo šancu sa zamestnať hneď po ukončení štúdia.**  Neďaleko Centra pôsobí Súkromná spojená stredná škola na ulici Sv. Štefana 36, Štúrovo s organizačnými zložkami:   * + Súkromná obchodná akadémia - dôraz sa kladie tak na všeobecné, ako aj na odborné ekonomické vzdelanie.   + Súkromná odborná škola so študijnými odbormi: hostinký a kaderník   Vzdelávanie smeruje k tomu, aby študent v primeranej miere naplnil základné ciele vzdelávania. Je to príprava  **na úspešný zmysluplný osobný a pracovný život. Po skončení štúdia sa získava vysvedčenie o maturitnej skúške resp. výučný list v danom obore.**  Centrum mimo mesta Štúrovo spolupracuje so Strednou odbornou školou dopravy a služieb, Jesenského 1 v Nových Zámkoch. Základným poslaním školy je príprava žiakov na kvalifikovaný výkon náročných povolaní, poskytovať prispôsobivé odborné vzdelanie a prípravu uplatniť sa na trhu práce. Stredná odborná škola má k dispozícii školský internát pre ubytovanie žiakov zo vzdialenejších miest.  Klienti s Centra navštevujú i Strednú odborná školu techniky a služieb, Pod amfiteátrom 7, Levice. Na škole je možnosť výberu trojročného štúdia v učebných odboroch mechanického a technického zamerania, pre získanie výučného listu alebo výber štvorročného štúdia ukončené maturitnou skúškou v učebných odboroch technického zamerania a marketingu. Stredná škola presadzuje myšlienku, že kvalitné odborné vzdelávanie a príprava musí reagovať na aktuálne a očakávané potreby praxe aumožniť tak mladým ľuďom nadobudnúť praktické zručnosti, poznatky a kompetencie potrebné na pracovnom trhu. Stredná odborná škola má k dispozícii školský internát pre ubytovanie žiakov zo vzdialenejších miest.  Ďalšou možnosťou pre pokračovanie štúdia je Odborné učilište internátne, Kapitúlska 15, Šahy - trojročné odbory pre získanie výučného listu zvlášť pre dievčatá zo zameraním na služby a domáce práce a pre chlapcov strojníckeho zamerania, natieračské práce.  Ďalšou z možností pokračovania štúdia na strednej škole je i Stredná odborná škola vo Dvoroch nad Žitavou s vyučovacím jazykom slovenským i maďarským na adrese: Hlavné námestie 3/2. Stredná škola ponúka možnosti štúdia v trojročných študijných odboroch: automechanik, cukrár, čašník, servírka, kuchár, poľnohospodár-farmár.  Ak dieťa prechádza na vyšší stupeň v školskom systéme, vychovávateľ poskytuje dieťaťu v spolupráci so školou odborné poradenstvo. O tomto sa vedie záznam v Pláne výchovnej práce s dieťaťom. Ak má dieťa záujem, môže sa v doprovode vychovávateľa zúčastniť prezentácií stredných škôl. Prihlášku do školy podpisuje štatutárny zástupca Centra.  Prípravu na vyučovanie zabezpečujú pravidelne vychovávatelia a PNR.  Príprava môže byť individuálna alebo spoločná a to v závislosti od potrieb a schopností dieťa. Spôsob prípravy na vyučovanie je uvedený na viditeľnom mieste v Režime dňa skupiny tak, aby aj zastupujúci vychovávateľ dodržal spôsob prípravy dieťaťa na vyučovanie.  Za účelom dosiahnutia kvalitných výsledkov v škole sa vychovávateľ zúčastňuje rodičovských združení a návštev v škole aj bez pozvania.  Vychovávateľ sa pravidelne na konci mesiaca informuje o výsledkoch, ktoré dosahuje dieťa vo výchovno-vzdelávacieho procese v škole, o čom vedie záznamy. | |
| **Práva dieťaťa**  **- spôsob udržovania kontaktov s rodinou**  **- spôsob kontaktovania sa dieťaťa na**  **pomáhajúce subjekty**  **- podmienky doručovania pošty, prístupu na internet a používanie telefónu** | V rámci výchovy a pobytu mal. detí v Centre sú zachovávané základné práva dieťaťa na zdravý duchovný a telesný rast, bez rozdielu rasy, farby pleti, pohlavia, reči, náboženstva, politického alebo iného spoločenského postavenia, či už dieťaťa, alebo plnoletej fyzickej osoby, pre ktoré sa vykonávajú opatrenia v Centre.  **Deti a mladí dospelí majú právo :**   * na kvalifikovanú všestrannú starostlivosť, kvalifikovanú odbornú pomoc zamestnancov Centra, * na stabilné prostredie, možnosť vytvárať si blízke citové vzťahy s rovesníkmi aj dospelými osobami v Centre, * na plánovanú budúcnosť – sanácia rodiny, náhradná rodinná starostlivosť, osamostatňovanie, * na ochranu v prostredí Centra pred šikanovaním, zneužívaním a násilím, * na súkromie, * na zachovanie, obnovenie a zlepšovanie kontaktu s rodičmi, súrodencami, príbuznými a blízkymi osobami * na nadväzovanie kontaktov a vzťahov s blízkymi osobami a rovesníkmi, * na vzdelanie podľa svojich schopností a na výber strednej resp. vysokej školy, * na rozvoj svojich schopností, zručností a nadania, * na zdravý životný štýl (stravovanie, rekreačná činnosť), * na starostlivosť o  telesné a duševné zdravie, * na spolurozhodovanie o svojom živote vo všetkých rozhodnutiach, ktoré sa týkajú ich osoby alebo ich rodiny, * požiadať o pomoc pri ochrane svojich práv. To platí aj vtedy, ak dieťa nemôže vzhľadom na svoj vek a rozumovú vyspelosť požiadať o pomoc samo, ale prostredníctvom tretej osoby, * na ochranu osobných údajov v zmysle zákona č. 18/2018 Z. z. o ochrane osobných údajov. Každý, kto nezachová mlčanlivosť o všetkých skutočnostiach týkajúcich sa detí a mladých dospelých, o ktorých sa dozvedel pri výkone svojho povolania, hrubo porušil práva detí ako aj  pracovnú disciplínu, * dožadovať sa ochrany svojich práv u riaditeľky centra   Kontaktovania sa dieťaťa na pomáhajúce subjekty majú deti zabezpečené osobným kontaktom so soc. kurátormi.  Vo veci ochrany jeho práv sa môže bez vedomia centra obrátiť aj na zástupcu okresnej prokuratúry a to osobne pri výkone dozoru prokurátora nad zachovávaním zákonnosti výkonu opatrení nariadených súdom, príp. prostredníctvom schránky, ktorá je upevnená v priestoroch každej samostatnej skupiny.  Dieťaťu je za účelom ochrany jeho práv na informačnej tabuli v každej samostatnej skupine sprístupnený aj kontakt na:  **verejného ochrancu práv**:   * Kancelária verejného ochrancu práv   Groslingova 35  P. O. Box 1  820 04 Bratislava 24  e-mail: [detskyombudsman@vop.gov.sk](mailto:detskyombudsman@vop.gov.sk)  web: [www.detskyombudsman.sk](http://www.detskyombudsman.sk)  a **komisára pre deti**:   * Úrad komisára pre deti   Odborárske námestie 3  811 07 Bratislava  e-mail: [info@komisarpredeti.sk](mailto:info@komisarpredeti.sk)  web: [www.komisarpredeti.sk](http://www.komisarpredeti.sk)  telefón: +421 950 439 342, +421 2 32 19 16 91.  Prostredníctvom vychovávateľov a sociálnych pracovníkov je každé dieťa oboznámené s problematikou ochrany práv a jeho kompetenciami v prípade riešenia ich zabezpečenia prostredníctvom dotknutých osôb.  Poštu dieťaťu preberie zamestnanec Centra a následne ju dieťaťu odovzdá. Deti Centra majú k dispozícii prístup na internet a využívanie telefónov podľa ich potrieb. | |
| **Povinnosti dieťaťa /MD** | Zamestnanci samostatnej usporiadanej skupiny v Centre zastupujú vo výchove rodinu a preto sa v nej uplatňujú ustanovenia Zákona č. 36/2005 Z. z. o rodine. Z ustanovení zákona o rodine sú odvodené povinnosti detí.  Deti prejavujú zamestnancom úctu a rešpekt. Vzájomné nezhody riešia slušným spôsobom, bez používania vulgarizmov. Oslovuje ich „teta“ a „ujo“.  Deti majú povinnosť plniť úlohy naplánované v  Individuálnom pláne rozvoja osobnosti dieťaťa, s úlohami boli oboznámení a sú v prospech ich vývinu.  Deti majú povinnosť dodržiavať režim dňa a pravidlá ustanovené v skupine a v Centre v zmysle Vnútorného poriadku Centra. Zamestnanci skupiny vytvárajú pravidlá skupiny spoločne s deťmi.  Deti majú povinnosť spolupracovať s vychovávateľmi na ochrane svojho zdravia a bezpečia v súlade s článkami tohto Vnútorného poriadku.  Deti majú povinnosť osobnou pomocou sa podieľať sa spoločných potrebách skupiny. Osobná pomoc v spoločných potrebách skupiny sú:povinnosti pri príprave stravy, upratovaní, šetrné zaobchádzanie s vybavením priestorov Centra, pomoc mladším deťom, pomoc pri údržbe vlastných vecí a zariadenia skupiny.  **Deti sú povinné:**   * správať sa k zamestnancom slušným spôsobom, s úctou a rešpektom; * zachovávať slušnosť a úctu k ostatným klientom centra; * riadiť sa pokynmi vychovávateľov, dodržiavať režim dňa a pravidlá samostatnej skupiny; * plniť si povinnú školskú dochádzku bez neospravedlnenej absencie; pripravovať sa pravidelne na vyučovanie počas školského roku; * opustiť priestory centra v čase osobného voľna iba so súhlasom a vedomím službukonajúceho vychovávateľa. Dodržiavať dohodnutý čas návratu do centra; * udržiavať čistotu a poriadok v interiéri aj v areáli centra; * chrániť a nepoškodzovať majetok centra; * nepožívať žiadne alkoholické nápoje, ani iné omamné a psychotropné látky a nefajčiť v priestoroch centra; * správať sa na verejnosti tak, aby nebolo poškodené dobré meno centra.   **Dohoda o zotrvaní mladého dospelého**  **v Centre**   * Ak sa skončí ústavná starostlivosť dosiahnutím plnoletosti môže mladý dospelý požiadať o zotrvanie v Centre. * Mladý dospelý požiada o zotrvanie v Centre písomnou žiadosťou. * Centrum uzatvorí s mladým dospelým Dohodu o poskytovaní starostlivosti mladému dospelému počas prípravy na budúce povolanie v Centre. * Predmetom Dohody sú dohodnuté podmienky poskytovania starostlivosti mladému dospelému v Centre po ukončení ústavnej starostlivosti. * Súčasťou Dohody je aj konkrétny plán prípravy na osamostatnenie sa mladého dospelého. * Centrum si vyhradzuje právo ukončiť Dohodu v prípade, ak mladý dospelý opakovane porušuje dohodnuté podmienky.   **Mladí dospelí sú povinní:**   * riadiť sa pokynmi zamestnancov centra, rešpektovať ich príkazy a zachovávať slušnosť a úctu k nim a ostatným klientom centra; * opustiť priestory centra v čase osobného voľna iba so súhlasom a vedomím službukonajúceho vychovávateľa, po 00.00 hod. iba so súhlasom riaditeľa centra. Dodržiavať dohodnutý čas návratu do centra; * nepožívať žiadne alkoholické nápoje, ani iné omamné a psychotropné látky a nefajčiť v priestoroch centra; * udržiavať čistotu a poriadok v interiéri aj v areáli centra. Chrániť a nepoškodzovať majetok centra; * správať sa na verejnosti tak, aby nebolo poškodené dobré meno centra. | |
| **Podmienky návštev**  **v Centre** | Maloleté dieťa má v priestoroch centra za povinnosť rešpektovať vnútorné pravidlá stanovené Centrom. Pravidlá stanovené Centrom sa vzťahujú aj na rodičov a osoby blízke k maloletému dieťaťu, ktoré dieťa navštívia v Centre. Každá samostatná usporiadaná skupina/PNR si po dohode s rodičmi a osobami blízkymi dieťaťu stanoví čas jeho návštevy.  ***Rodičia majú právo na stretávanie sa s dieťaťom:***   * Centrum utvára podmienky na stretávanie sa dieťaťa s jeho rodičmi. Dieťaťu a jeho rodičom poskytuje Centrum, orgán sociálnoprávnej ochrany detí a sociálnej kurately a obec pomoc na uľahčenie priebehu stretnutí, na rozvoj a úpravu ich vzájomných vzťahov a na úpravu rodinných pomerov dieťaťa. * Centrum dohodne s rodičmi dieťaťa a s dieťaťom, ktoré je schopné vyjadriť svoj názor, miesto, čas, rozsah a spôsob stretávania sa s ohľadom na potreby dieťaťa, možnosti a schopnosti rodičov dieťaťa. * Ak je to v záujme dieťaťa nevyhnutné, Centrum môže určiť, že rodičia dieťaťa sa môžu stretnúť s dieťaťom len za prítomnosti zamestnanca Centra, ktorý je dieťaťu známou osobou, alebo len v Centre, ktoré na tento účel utvára vhodné podmienky, alebo mimo Centra na území obce, v ktorej je sídlo Centra. Rodič/osoba blízka prevezme zodpovednosť za dieťa na tlačive. * Návštevy rodičov v Centre musia prebiehať tak, aby neboli obmedzované práva ostatných detí v skupine. Všetky návštevy bez výnimky prebiehajú výhradne v spoločných priestoroch, čím nie je dotknuté právo detí na súkromie. * Termín návštevy rodičov je spravidla vopred dohodnutý so sociálnou pracovníčkou. Ak rodičia prídu neohlásení, dĺžku návštevy určí službukonajúci zamestnanec. Na dĺžke návštevy blízkej osoby a priateľov detí a mladých dospelých sa dopredu dohodne službukonajúci vychovávateľ s návštevou tak, aby nebolo zamedzené plneniu denných úloh v rámci režimu dňa. * Kontakty dieťaťa s rodičmi/osobou blízkou zaznamenáva vychovávateľ/PNR na tlačive „ Záznamy o návštevách rodičov a ostatných návštevách a kontaktoch“. * Neohlásené návštevy sú povolené do 18,00 hod v centre. * Ak je to vhodné a  Centrum v súlade s Individuálnym plánom rozvoja osobnosti dieťaťa umožní dieťaťu pobyt u rodičov/osoby blízkej. Súhlas s pobytom dieťaťa mimo Centra vydáva riaditeľka Centra na tlačive „Súhlas s pobytom mimo Centra“. * Rodičia/osoby blízke oznamujú svoj záujem o pobyt dieťaťa v domácom prostredí osobne, resp. telefonicky najmenej 3 dni vopred pred plánovaným termínom pobytu. Následne Centrum oznámi orgánu SPODaSK čas, miesto a dĺžku pobytu dieťaťa s rodičom najmenej 3 pracovné dni pred odchodom dieťaťa z centra tak, aby mohol orgán SPODaSK poskytnúť Centru aktuálne informácie o rodinnom prostredí, ak je to potrebné v záujme dieťaťa. Ak pobyt dieťaťa mimo centra má trvať nepretržite dlhšie ako sedem po sebe nasledujúcich dní alebo ak čas medzi jednotlivými pobytmi má byť kratší ako päť po sebe nasledujúcich dní, Centrum je povinné o tom informovať súd a orgán SPODaSK. Centrum v súlade s opatreniami v Individuálnom pláne rozvoja osobnosti dieťaťa rozhodne o spôsobe poskytnutia stravného dieťaťu. Centrum pred odchodom dieťaťa oboznámi rodičov a odovzdá rodičom tlačivo „Plán činnosti pre rodinu“, v ktorom sú zaznamenané úlohy pre dieťa aj rodičov ako aj výchovné usmernenia pre rodičov.   **Rodičia/osoby blízke sú povinní:**   * sú povinní platiť súdom určené výživné na dieťa; * zabezpečovať riadnu starostlivosť a výchovu dieťaťa počas návštevy v domácom prostredí; dodržiavať pokyny vychovávateľov; * riadiť sa pokynmi vychovávateľov počas návštevy centra tak, aby návšteva nenarúšala program centra; * návštevy v nočných hodinách nie sú povolené * informovať centrum o všetkých nových skutočnostiach, ktoré sa týkajú, príp. by mohli viesť k zmene výkonu opatrenia v centre; * správať sa k zamestnancom centra slušne, s úctou a rešpektom; * udržiavať čistotu a poriadok v interiéri aj v areáli centra, nepoškodzovať majetok centra; * nepožívať žiadne alkoholické nápoje, ani iné omamné a psychotropné látky a nefajčiť v priestoroch centra. | |
| **Výchovné prostriedky** | V centre sa za nedodržanie presne stanovených pravidiel ukladajú výchovné opatrenia uložené podľa miery závažnosti porušenia a nerešpektovania s prihliadnutím na osobitosti a vek konkrétneho dieťaťa. Malé dieťa si ešte neuvedomuje dôsledky svojich činov, preto  Pri riešení výchovných problémov sa nepoužíva ako výchovný prostriedok zákaz kontaktu s rodičmi a ďalšími blízkymi osobami, sociálne vylúčenie, vyžadovanie neprimeraných fyzických výkonov, neodôvodnené zasahovanie do stravovania a iné výchovné prostriedky a postupy, ktoré dieťaťu môžu spôsobiť poníženie a môžu neprimerane zasiahnuť do jeho ľudskej dôstojnosti.  Výchovné prostriedky majú v Centre slúžiť ako motivačný prostriedok k dosiahnutiu vytýčených výchovných cieľov s dieťaťom. Dieťa musí poznať vždy dôvod potrestania. Pri ukladaní výchovných prostriedkov musia byť vychovávatelia jednotní a každý z nich by mal dodržiavať dané výchovné opatrenie.  Dieťa musí cítiť mieru daného výchovného opatrenia u každého vychovávateľa rovnako.  Výchovnými opatreniami, ktoré sa v centre využívajú patria:   * pohovor s dieťaťom v skupine o vyskytnutom probléme; * pohovor so psychológom Centra; * v rámci skupiny dočasné navýšenie pracovných aktivít s prihliadnutím na konkrétne dieťa, podľa veku a schopností a zhodnotenia efektivity daného výchovného opatrenia pre dané dieťa do budúcnosti ako napr. zvýšiť povinnosti na skupine napr. pridaním práce v kuchyni – príprava stolovania, umývanie riadu a pod. , pomoc inému dieťaťu v skupine počas rozdelených služieb v upratovaní a pod.; * obmedzenie samostatných vychádzok počas osobného voľna; * skrátenie času používania mobilného telefónu, internetu alebo jeho obmedzenie na čas prispôsobený k závažnosti vyskytnutého problému – týždeň, dva, tri, mesiac;   Čas trvania výchovného opatrenia závisí od miery závažnosti problému. Každé porušenie stanovených pravidiel je posudzované individuálne. O každom závažnom porušení stanovených pravidiel sa spisuje záznam o dieťati, o ktorom sú oboznámení členovia OT a vychovávatelia samostatne usporiadanej skupiny, v ktorej je dieťa umiestnené..  V prípade, ak dieťa v Centre nesúhlasí s uloženým výchovným prostriedkom, má možnosť si vybrať inú alternatívu výchovného opatrenia. Spoločne s vychovávateľom na samostatne usporiadanej skupine, v ktorej je dieťa umiestnené sa vyberie taký výchovný prostriedok, výsledkom ktorého je dosiahnuť želaný výsledok a úpravu vzniknutého problému. Dohodnutý výchovný prostriedok má byť adekvátny k riešeniu vzniknutého stavu.  Počas trvania výchovného opatrenia vychovávatelia analyzujú a monitorujú správanie sa klienta za účelom zistenia účinnosti daného výchovného opatrenia.  S cieľom dosiahnuť vyššiu efektivitu pri naplňovaní výchovných opatrení využívame i motivačné výchovné prostriedky individuálne na konkrétne dieťa vzhľadom k intelektu a veku dieťaťa k podpore želaného správania dieťaťa.  Pravidelne sa realizujú rozhovory v rámci komunít na skupinách, zisťujú sa priania detí.  Najčastejšie využívané motivačné prostriedky Centra:   * výber nového oblečenia; * dlhšia večierka; * narodeninová oslava s výberom torty, podľa vlastnej chuti; * navrhnutie obľúbeného jedla na obed či večeru v centre; * vyzdobenie a skrášlenie si svojej izby; * výlet do okolia (zahŕňa možnosť turistiky, kúpy zmrzliny, kúpy sladkosti); * návšteva neďalekého mesta a vybraných akcií; * návšteva pizzerie alebo iného reštauračného zariadenia v neďalekom meste; * návšteva kina alebo divadla; * možnosť zúčastniť sa akcií v okolí (napríklad večerná diskotéka, programy na pešej zóne mesta) s prihliadnutím na vek dieťaťa; * možnosť opekať v areáli centra; | |
| **Spôsob poskytovania vreckového** | **Vreckové**  O spôsobe využitia vreckového rozhoduje dieťa. Dieťaťu musí byť poskytnutá potrebná pomoc, zohľadňujúca jeho vek a rozumovú vyspelosť.  Výška vreckového dieťaťa a mladého dospelého je vymedzená zákonom v mesačne ustanovenej výške:   * **8 % sumy životného minima pre nezaopatrené dieťa, ak ide o dieťa od 6 rokov do 10 rokov veku,** * **12 % sumy životného minima pre nezaopatrené dieťa, ak ide o dieťa od 10 rokov do 15 rokov veku,** * **30 % sumy životného minima pre nezaopatrené dieťa, ak ide o dieťa od 15 rokov veku.**   Ak je to vhodné a účelné, vreckové možno poskytnúť dieťaťu vo viacerých čiastkach v mesiaci, alebo so súhlasom dieťaťa možno vreckové alebo jeho časť na určitý čas uschovať.  Vo výnimočných prípadoch možno z dôvodu výchovného pôsobenia dieťaťu poskytnúť vreckové aj v nižšej sume ako je určená. Rozdiel medzi poskytnutým vreckovým, ktoré sa malo dieťaťu v mesiaci poskytnúť vo výške, podľa veku dieťaťa sa poskytne v nasledujúcom mesiaci. O týchto skutočnostiach sa vedie záznam v  Pláne výchovnej práce s dieťaťom.  Centrum poskytne vreckové v mesačnej výške zníženej o prepočítanú dennú výšku vreckového za každý deň, ktorý sa dieťa zdržiavalo úmyselne bez súhlasu mimo Centra.  Vreckové ako opatrenie sociálno-právnej ochrany finančného charakteru je poskytované tak, aby bol sústavne zabezpečovaný priaznivý sociálny vývin dieťaťa. Škoda spôsobená dieťaťom sa neuhrádza z vreckového (napr. Poškodenie majetku).  Pre vhodné usmernenie sociálneho vývinu dieťaťa vychovávateľ primeraným spôsobom oboznámi dieťa s výhodou tvorby úspor a šetrenia na dôležité udalosti.  Ak dieťa prejaví záujem o tvorbu úspor z vreckového, navrhnutú čiastku odvádza vychovávateľ zodpovedný za vedenie vreckového na skupine, na vkladnú knižku dieťaťa, resp. na osobný účet dieťaťa.  Centrum spoločne s dieťaťom najmenej dvakrát ročne hodnotí v polročnom vyhodnotení plánu výchovnej práce s dieťaťom, či sa poskytnutím vreckového dosiahol účel usmerňovania sociálneho vývinu dieťaťa a navrhne dieťaťu prípadné zmeny v hospodárení s vreckovým.  Návrh vreckového v centre vystavuje vychovávateľ zodpovedný za výplatu a evidenciu vreckového dieťaťa v samostatne usporiadanej skupine na predpísanom tlačive.  V profesionálnej náhradnej rodine návrh vreckového vystavuje sociálny pracovník a profesionálny náhradný rodič je zodpovedný za výplatu a evidenciu vreckového dieťaťa na predpísanom tlačive. | |
| **Postup v rizikových situáciách pre dieťa**   * **Nedovolené opustenie centra** * **Vážne nezhody medzi deťmi** * **Vážne nezhody medzi deťmi a zamestnancami centra** | **Centrum má písomne definované postupy v mimoriadnych situáciách vo vzťahu k osobnosti dieťaťa.**  **Za rizikové situácie sú v centre považované najmä:**   * **útek;** * **agresívne správanie** (útok dieťaťa na iné dieťa, útok dieťaťa na dospelého, seba poškodzovanie, ...); * **spáchanie trestného činu;** * **požívanie alkoholu a inej návykovej látky;** * **infekčné ochorenia;** * **úraz;** * **živelná pohroma, požiar, dlhodobý výpadok elektrickej energie, zemného plynu, porucha na vodovodnom potrubí a pod.;** * **únik nebezpečných látok, povodeň, výbušnina, terorizmus;** * Pokiaľ zodpovedný zamestnanec (vychovávateľ/profesionálny náhradný rodič) zaznamená akékoľvek rizikové správanie, či úraz, najprv zaistí bezpečnosť dieťaťa podľa potreby (napr. poskytnutie prvej pomoci pri intoxikáciou drogami, prípadne privolá odbornú pomoc na telefónnom čísle 112 a poskytne všetky informácie ohľadom dieťaťa). * Oznámi udalosť riaditeľke Centra, konzultuje s ňou ďalší postup. Udalosť  zaznamená aj písomne. * V závažných prípadoch vychovávateľ/profesionálny náhradný rodič kontaktuje Políciu SR na telefónnom čísle 158. * Riaditeľka Centra v závažných prípadoch informuje príslušné orgány SPODaSK, prokuratúru a súd. * V prípade šikanovania, sebapoškodzovania, porúch príjmu potravy a pod. oznámi vychovávateľ/ profesionálny náhradný rodič udalosť psychologičke Centra, ktorá v najbližšom možnom termíne zrealizuje krízovú intervenciu. * Vo všetkých prípadoch zistenia rizikového správania dieťaťa informuje službukonajúci vychovávateľ ostatných vychovávateľov príslušnej samostatnej usporiadanej skupiny. * Vychovávatelia/profesionálni náhradní rodičia v spolupráci s odbornými zamestnancami postupujú podľa závažnosti zisteného javu, veku dieťaťa a jeho osobnostných charakteristík a možností. Volia primerané metódy a postupy vhodné pre konkrétne rizikové správanie a zároveň pre konkrétne dieťa.   **Opatrenia na zabezpečenie ochrany dieťaťa pred poškodzovanímvlastného zdravia**   * Ak deti a mladí dospelí ešte nemajú schopnosť porozumieť preventívnym opatreniam na zabezpečenie zdravého životného štýlu alebo tieto opatrenia odmietajú prijať, Centrum je povinné uplatniť ďalšie opatrenia, ktoré zamedzia poškodzovaniu zdravia dieťaťa. * Opatrenia trvajú až do doby, kým deti a mladí dospelí pochopia škodlivosť svojho správania: * zamedziť večerným a dlhým denným vychádzkam detí a mladých dospelých počas ktorých by mohlo dôjsť k požitiu alkoholických alebo iných návykových látok, * ak mladiství odmietajú toto opatrenie vytvorené s cieľom ochrany ich zdravia, je to dôvod na zváženie zmeny zariadenia dočasne alebo trvale. Ak odmietajú dodržiavať opatrenie mladí dospelí, je to dôvod na ukončenie dohody o zotrvaní mladého dospelého v Centre, uzatvorenej medzi Centrom a mladým dospelým, * poskytnúť dieťaťu liečenie v prípade, že požíva alkohol resp. drogy a zabezpečiť jeho premiestnenie do vhodnejšieho typu zariadenia, aby nedošlo k trvalému poškodeniu zdravia a závislostiam, * zamedziť vstupu do Centra osobám, ktoré preukázateľne vo zvýšenej miere ohrozujú zdravý životný štýl detí a mladých dospelých a primeraným spôsobom o tom informovať rodičov týchto osôb, prípadne iné orgány. * V spolupráci s orgánom SPODaSK a obcou kontrolovať dodržiavanie opatrení v domácom prostredí, v prípade ich nerešpektovaní obmedziť pobyt detí v dysfunkčnom prostredí   **Opatrenia na zabezpečenie bezpečného prostredia v Centre**   * Zamestnanci Centra sú zodpovední za vytvorenie pokojnej a tvorivej atmosféry, ochranu fyzického a psychického zdravia detí. * Zamestnancom je zakázané používať všetky formy telesných trestov na dieťati a iné hrubé alebo ponižujúce formy zaobchádzania a formy trestania dieťaťa, ktoré mu spôsobujú alebo môžu spôsobiť fyzickú ujmu alebo psychickú ujmu. * Ak zamestnanci zistia nedostatky na predmetoch, pomôckach alebo zariadení, ktoré môže ohroziť zdravie alebo bezpečnosť detí, zabezpečia ich odstránenie osobne alebo požiadajú o ich odstránenie údržbára. * Službukonajúci vychovávateľ je zodpovedný za bezpečie detí, preto si režim dňa a činnosti v ňom upraví tak, aby mal prehľad o deťoch, ktoré nie sú v jeho prítomnosti v čase, keď vykonáva obslužné činnosti (varenie, pomoc iným deťom a pod.). * Službukonajúci vychovávateľ skontroluje bezpečnosť na dvore, podľa potreby odstráni z dosahu nebezpečné predmety, prípadne zabezpečí ich likvidáciu údržbárom Centra. * V čase letných mesiacov s vysokými dennými teplotami musia mať deti pri pobyte vonku hlavu krytú vhodným doplnkom (šiltovkou, klobúkom a pod), aby sa predišlo úpalu. Oblečenie majú mať vzdušné, z prírodných materiálov. Deti majú zabezpečený pitný režim. * V letnom období sa pobyt vonku na priamom slnečnom žiarení zvyčajne v čase od 11.00 do 15.00 hod. obmedzuje na minimum.   **Úraz dieťaťa**   * + Ak niektoré dieťa utrpí úraz, ktorý nie je potrebné ošetriť lekárom, ošetrí ho službukonajúci vychovávateľ primeraným spôsobom. Úraz a spôsob ošetrenia zaeviduje v Evidencii úrazov, v Knihe denného hlásenia a následne informuje o úraze koordinátora a riaditeľku Centra.   + Ak dieťa utrpí úraz, ktorý si vyžaduje ošetrenie lekárom, službukonajúci vychovávateľ odvedie dieťa na lekárske ošetrenie zdravotníckym vozidlom, prípadne taxislužbou, ak nie je v Centre šofér. Po návrate z ošetrenia zaznamená úraz v Evidencii úrazov, v Knihe denného hlásenia, zabezpečí odovzdanie lekárskeho záznamu o ošetrení úrazu detskej lekárke. Informácie podá koordinátorovi a riaditeľke Centra.   + V prípade úrazu, ktorý ohrozuje život dieťaťa, službukonajúci vychovávateľ podá dieťaťu prvú pomoc, privolá rýchlu zdravotnú pomoc a okamžite informuje riaditeľku Centra.   **Ochrana detí pred sociálno-patologickými javmi, diskrimináciou a násilím**  V zmysle dohovoru o právach dieťaťa sú zamestnanci Centra povinní zabezpečovať aktívnu ochranu detí pred sociálno-patologickými javmi, monitorovať zmeny v správaní detí a v prípade dôvodného podozrenia z fyzického alebo psychického týrania, ohrozovania mravného vývinu dieťaťa alebo požívania alkoholu alebo drog bezodkladne riešiť problém v spolupráci s príslušným odborom sociálnych vecí, pediatrom a príslušným oddelením policajného zboru.  **Opatrenia na ochranu detí pred požívaním legálnych a nelegálnych drog:**   * Zabezpečiť na samostatné usporiadané skupiny literatúru s tematikou drog pre samovzdelávanie zamestnancov na preventívne pôsobenie na deti. * Zabezpečiť vzdelanie vychovávateľov, odborného tímu a detí na uvedenú problematiku formou besied s odborníkmi z danej oblasti. * Poskytovať deťom dostatok podnetov a možností realizácie prostredníctvom rôznych aktivít, a tým viesť k plnohodnotnému životu, kde by legálne či nelegálne drogy nemali svoje miesto. * Zabezpečiť dodržiavanie zákona o zákaze fajčiť v Centre. * Zabezpečiť v Centre zákaz požívania alkoholických nápojov. * Preventívne deťom a mladým dospelým vykonať test na prítomnosť alkoholu. Ak sa potvrdí prítomnosť alkoholu, do IPRODU prijať opatrenia. * Ak je správanie detí zmenené a zamestnanec má podozrenie na prítomnosť drogy v tele dieťaťa, okamžite zabezpečí podanie testu na zistenie prítomnosti drogy. Ak je test na drogu pozitívny, okamžite informuje o situácii riaditeľku Centra.   **Opatrenia na ochranu detí pred šikanovaním, násilím a diskrimináciou:**   * Šikanovaním označujeme úmysel ublížiť druhému fyzicky, alebo psychicky. Je to napríklad bitie, strkanie, vyhrážanie sa fyzickým útokom, krádeže peňazí a vecí, schovávanie a ničenie vecí, ale aj ohováranie, nadávky, či vylúčenie zo spoločnosti ostatných, teda spolčenie sa viacerých detí proti jednému. Toto sa musí diať opakovane, aby sa to považovalo za šikanovanie. * Prevenciou proti šikanovaniu v Centre je otvorená komunikácia, demokratická výchova a pravidelná kontrola detí. * Ak dôjde k šikanovaniu medzi deťmi, pomoc dieťaťu poskytne psychológ Centra. * Ak došlo k šikanovaniu prvýkrát, dieťaťu, ktoré šikanovalo, bude poskytnutá odborná psychologická pomoc. | |

**V Štúrove 29.06.2018**